CELEX: 32015R0612
Language: lv
Date: 2015-04-20 00:00:00
Title: Padomes Regula (ES) 2015/612 (2015. gada 20. aprīlis), ar ko groza Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi

21.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 102/1
            
         PADOMES REGULA (ES) 2015/612
   (2015. gada 20. aprīlis),
   ar ko groza Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. pantu,
   ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
   tā kā:
   
               (1)
            
            
               Savienības pasākumi, ar kuriem īsteno Padomes Lēmumu 2011/101/ KĀDP (1), tostarp konkrētu fizisku vai juridisku personu, uzņēmumu vai organizāciju līdzekļu un saimniecisko resursu iesaldēšana, ir izklāstīti Padomes Regulā (EK) Nr. 314/2004 (2),.
            
         
               (2)
            
            
               Regulas (EK) Nr. 314/2004 IV pielikumā ir uzskaitītas personas un vienības, attiecībā uz kurām līdzekļu un saimniecisko resursu iesaldēšana ir apturēta saskaņā ar minēto regulu.
            
         
               (3)
            
            
               Padome 2015. gada 19. februārī pieņēma Lēmumu (KĀDP) 2015/277 (3), ar kuru tā svītroja piecu mirušu personu uzvārdus no Lēmuma 2011/101/KĀDP I un II pielikuma.
            
         
               (4)
            
            
               Minētais pasākums ir Līguma par Eiropas Savienības darbību piemērošanas jomā, tādēļ tā īstenošanai ir nepieciešamas Savienības līmeņa reglamentējošas darbības, jo īpaši, lai nodrošinātu to, ka ekonomikas dalībnieki visās dalībvalstīs to piemēro vienādi.
            
         
               (5)
            
            
               Ar Komisijas Īstenošanas regulu (ES) 2015/275 (4) piecu mirušo personu vārdi 2015. gada 19. februārī tika svītroti no Regulas (EK) Nr. 314/2004 III pielikuma.
            
         
               (6)
            
            
               Tādēļ attiecīgi būtu jāgroza Regulas (EK) Nr. 314/2004 IV pielikums,
            
         IR PIEŅĒMUSI ŠO REGULU.
   1. pants
   Regulas (EK) Nr. 314/2004 IV pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2015. gada 20. aprīlī
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  Padomes Lēmums 2011/101/KĀDP (2011. gada 15. februāris) par ierobežojošiem pasākumiem pret Zimbabvi (OV L 42, 16.2.2011., 6. lpp.).
   
      (2)  Padomes Regula (EK) Nr. 314/2004 (2004. gada 19. februāris) par dažiem ierobežojošiem pasākumiem attiecībā uz Zimbabvi (OV L 55, 24.2.2004., 1. lpp.).
   
      (3)  Padomes Lēmums (KĀDP) 2015/277 (2015. gada 19. februāris), ar ko groza Lēmumu 2011/101/KĀDP par ierobežojošiem pasākumiem pret Zimbabvi (OV L 47, 20.2.2015., 20. lpp.).
   
      (4)  Komisijas Īstenošanas regula (ES) 2015/275 (2015. gada 19. februāris), ar ko groza Padomes Regulu (EK) Nr. 314/2004 par dažiem ierobežojošiem pasākumiem attiecībā uz Zimbabvi (OV L 47, 20.2.2015., 15. lpp.).
   
      PIELIKUMS
      Regulas (EK) Nr. 314/2004 IV pielikumā no sadaļas “I. Personas” svītro šādu fizisku personu vārdus:
      I.   Personas
      
                   
               
               
                  Uzvārds, vārds (un iespējamie pieņemtie vārdi)
               
            
                   
               
               
                  Chindori-Chininga, Edward Takaruza
               
            
                   
               
               
                  Karakadzai, Mike Tichafa
               
            
                   
               
               
                  Sakupwanya, Stanley Urayayi
               
            
                   
               
               
                  Sekeremayi, Lovemore
               
            
                   
               
               
                  Shamuyarira, Nathan Marwirakuwa